Държавен вестник, бр. 103, 2025 г., стр. 7

БРОЙ  103	
Д Ъ Р Ж А В Е Н  В Е С Т Н И К 	
СТР.  7  
Министерството на земеделието и храните, на 
основание § 4г, ал. 1 от преходните и заклю­
чителните разпоредби на Закона за водите при 
спазване разпоредбите на Решение 2012/21/
EC на Европейската комисия от 20 декември 
2011 г. относно прилагането на чл. 106, па­
раграф 2 от Договора за функционирането на 
Европейския съюз за държавната помощ под 
формата на компенсация за обществена услу­
га, предоставена на определени предприятия, 
натоварени с извършването на услуги от общ 
икономически интерес (ОВ, L 7 от 11 януари 
2012 г.) (Решение 2012/21/ЕС).
(2) Средствата за компенсиране на извърш­
ването на УДВН се предоставят и отчитат чрез 
бюджета на Министерството на земеделието 
и храните.
Чл. 3. Годишният размер на компенсацията 
не надвишава определения размер в чл. 2, § 1, 
буква „а“ от Решение 2012/21/ЕС.
Чл. 4. (1) Министърът на земеделието и 
храните предвижда необходимите средства за 
компенсиране на несправедливата финансова 
тежест от извършването на услугата в сред­
носрочната бюджетна прогноза и проекта на 
бюджет на Министерството на земеделието 
и храните за съответната година.
(2) Средствата се планират в съответствие 
с указания на министъра на финансите, в 
определените форма и срокове.
(3) Прогнозните разчети, съпроводени с 
мотивирано предложение и обосновка, се 
изготвят от Доставчика и се предоставят на 
компетентното административно звено съглас­
но Устройствения правилник на Министер­
ството на земеделието и храните в сроковете 
на бюджетната процедура по чл. 67, ал. 1 от 
Закона за публичните финанси заедно със 
заповедта по чл. 9, ал. 9. 
Чл. 5. (1) Министърът на земеделието и 
храните чрез компетентните ресорни дирекции 
упражнява предварителен, текущ и послед­
ващ контрол за изпълнението на дейностите 
по УДВН.
(2) Дейностите по УДВН се определят с 
Договора и обхващат етап на подготовка на 
напоителния сезон, етап на напояване и етап 
по приключване на поливен сезон.
(3) Информацията за изпълнение на дей­
ностите, посочени за всеки от етапите по ал. 2, 
се съхранява от Доставчика и се предоставя с 
отчетите по чл. 8 и 9 към съответната ресорна 
дирекция на Министерството на земеделието 
и храните.
Чл. 6. По отношение на разходите, свързани 
с външни услуги и доставки на материали, 
горива, резервни части и други, „Напоителни 
системи“ ЕАД провежда процедури съгласно 
Закона за обществените поръчки. 
Чл. 7. Възлагането на работата по Договора, 
която ще се изпълнява от външни изпълни­
тели, ще се извършва по реда на Закона за 
обществените поръчки.
Чл. 8. (1) За предоставяне на УДВН Дос­
тавчикът изготвя месечен отчет за дейностите 
на дружеството по извършване на УДВН и 
месечен отчет за направени разходи съгласно 
приложение № 1 и приложение № 2.
(2) Месечните отчети се предоставят от 
Доставчика на съответната дирекция в Ми­
нистерство на земеделието и храните за 
одобрение до 15-о число на месеца, следващ 
месеца на отчета.
(3) На базата на месечните отчети по ал. 2 
дирекцията по ал. 2 извършва анализ на пре­
доставените авансови средства за отчетния 
период спрямо отчетените и при необходи­
мост предприема действия по коригиране на 
предстоящите авансови плащания на всеки 
3 месеца.
Чл. 9. (1) Доставчикът изготвя годишен 
отчет за направените разходи за периода от 
1 януари до 31 декември на съответната година 
и годишен отчет за извършените дейности за 
същия период по изпълнение на възложената 
услуга от общ икономически интерес съгласно 
приложение № 3 и приложение № 4.
(2) Годишните отчети по ал. 1 заедно с 
изготвените месечни отчети по чл. 8, ал. 1 
и относимите към тях документи, свърза­
ни с изчисляването на нетните разходи от 
извършването на УДВН, се предоставят на 
комисията по § 4д от преходните и заклю­
чителните разпоредби на Закона за водите в 
срок до 30 април на следващата година и се 
проверяват от регистриран одитор съгласно 
Закона за независимия финансов одит и из­
разяването на сигурност по устойчивостта.
(3) В срок три месеца от подаването на 
отчетните документи по ал. 1 комисията може 
да изиска допълнителна информация, която 
се предоставя в 7-дневен срок.
(4) В срок три месеца от подаването на 
документите по ал. 2 комисията се произнася 
с решение относно:
1. наличието на несправедлива финансова 
тежест от извършването на обществената 
услуга;
2. размера на компенсацията, дължима на 
дружеството със задължение за извършване на 
обществената услуга за предходната година;
3. съпоставка между размера на несправед­
ливо понесената финансова тежест с авансово 
предоставените средства за съответния период.
(5) Когато определеният размер на ком­
пенсацията за съответната година превишава 
размера на авансово предоставените сред­
ства за предходната година, министърът на 
финансите по предложение на министъра на 
земеделието и храните включва размера на 
разликата към разчетените авансови средства 
за следващата година в проекта на закона за 
държавния бюджет на Република България.
(6) Когато авансово предоставените сред­
ства за услугата за съответната година преви­